ଭୁବନେଶ୍ବର, ନଭେମ୍ବର ୭ (ଲୋକାଲ ୱାୟାର): କଟକର ଶ୍ରୀରାମଚନ୍ଦ୍ର ଭଞ୍ଜ ମେଡିକାଲ କଲେଜକୁ ଏମ୍ସ ପ୍ଲସ୍ ଅନୁଷ୍ଠାନର ରୂପ ଦେବା ପାଇଁ ରାଜ୍ୟ ସରକାର ନିଷ୍ପତ୍ତି ନେଇଛନ୍ତି।
ଏହି କ୍ରମରେ ଏହି ମେଡିକାଲକୁ ଏକ ହଜାର କୋଟି ଟଙ୍କାର ସହାୟତା ଘୋଷଣା କରିବା ସହ ଶଯ୍ୟା ସଂଖ୍ୟା ତିନି ହଜାର କରିବା ସ୍ଥିର ହୋଇଛି।
(୧) ରାଜ୍ୟର ପୁରୁଣା ରାଜଧାନୀ କଟକର ମଙ୍ଗଳବାଗ ଅଞ୍ଚଳରେ ୮୭.୩୨ ଏକର ପରିମିତ ଜମିରେ ଗଢ଼ିଉଠିଛି ଶ୍ରୀରାମଚନ୍ଦ୍ର ଭଞ୍ଜ ମେଡିକାଲ କଲେଜ।
(୨) ଅଷ୍ଟାଦଶ ଶତାବ୍ଦୀରେ ମରହଟ୍ଟାଙ୍କ ଶାସନ କାଳରେ ପ୍ରଥମେ ଏଠାରେ ଏକ ଛୋଟ ପ୍ରାଥମିକ ଉପଚାର କେନ୍ଦ୍ର (ଫାର୍ଷ୍ଟ ଏଡ୍ ସେଣ୍ଟର୍) ଖୋଲାଯାଇଥିଲା। ବିଶେଷକରି ରଥଯାତ୍ରା ସମୟରେ ପୁରୀ ଆସୁଥିବା ଶ୍ରଦ୍ଧାଳୁମାନଙ୍କ ସୁବିଧା ଲାଗି ଏହା ଖୋଲିଥିଲା।
(୩) ୧୮୦୩ରେ ଇଂରେଜମାନେ ଓଡ଼ିଶା ଅଧିକାର କରି ଫାର୍ଷ୍ଟ ଏଡ୍ ସେଣ୍ଟରକୁ ଡିସପେନ୍ସରୀରେ ରୂପାନ୍ତରିତ କଲେ ଆଉ ଏହାର ପରିଚାଳନା ଲାଗି ଅନ୍ନଛତ୍ର ଫଣ୍ଡ ଖୋଲାଗଲା।
(୪) ୧୮୭୫ରେ ବ୍ରିଟିଶ ସିଭିଲ୍ ସର୍ଜନ୍ ଡକ୍ଟର ଷ୍ଟିଓ୍ବାର୍ଟଙ୍କ ଉଦ୍ୟମରେ ଏଠାରେ ଓଡ଼ିଶା ମେଡିକାଲ୍ ସ୍କୁଲ୍ ପ୍ରତିଷ୍ଠା ହେଲା ଏବଂ ନିଜେ ଷ୍ଟିଓ୍ବାର୍ଟ ଏହାର ଅଧ୍ୟକ୍ଷ ହେଲେ। ତତ୍କଳୀନ ଲାଫଟନାଣ୍ଟ ଗଭର୍ଣ୍ଣର୍ ସାର୍ ରିଚାର୍ଡ ଟେମ୍ପଲ୍ ଓ ଡିଭିଜନାଲ୍ କମିଶନର୍ ଟି.ଇ. ରେଭେନ୍ସା ଏଥିପାଇଁ ସହଯୋଗର ହାତ ବଢ଼ାଇଥିଲେ।
(୫) ପ୍ରଥମେ ମେଡିକାଲ୍ ସ୍କୁଲରେ ୨୦ଟି ଲାଇସେନ୍ସିଏଟ୍ ମେଡିକାଲ୍ ପ୍ରାକ୍ଟିସନର୍ (ଏଲ୍.ଏମ୍.ପି) ସିଟ୍ ଥିଲା। ବିହାର ଓଡ଼ିଶା ମେଡିକାଲ୍ ବୋର୍ଡ ଅଧୀନରେ ଏହା ରହିଥିଲା।
(୬) ୧ ଜୁନ ୧୯୪୪ରେ ଓଡ଼ିଶା ମେଡିକାଲ୍ ସ୍କୁଲର ନାଁ ବଦଳି ଓଡ଼ିଶା ମେଡିକାଲ୍ କଲେଜ ହେଲା ଏବଂ କଟକର ତତ୍କାଳୀନ ସିଭିଲ୍ ସର୍ଜନ୍ ମେଜର୍ ଏ.ଟି. ଆଣ୍ଡରସନ୍ ଏହାର ପ୍ରଥମ ଅଧ୍ୟକ୍ଷ ହେଲେ। ଏଥିପାଇଁ ପାରଳା ମହାରାଜା କୃଷ୍ଣଚନ୍ଦ୍ର ଗଜପତିଦେବ, ତତ୍କାଳୀନ ସ୍ବାସ୍ଥ୍ୟ ଓ ଶିକ୍ଷା ମନ୍ତ୍ରୀ ଅବଦସ୍ ଶୁଭାନ୍ ଖାନ୍, ଓ ପଣ୍ଡିତ ଗୋଦାବରୀଶ ମିଶ୍ର ଯଥେଷ୍ଟ ଉଦ୍ୟମ କରିଥିଲେ। ପ୍ରାଥମିକ ପର୍ଯ୍ୟାୟରେ ଏଠାରେ ଏମ୍.ବି.ବି.ଏସ୍. ସିଟ୍ ସଂଖ୍ୟା ଥିଲା ୨୨।
(୭) ମୟୂରଭଞ୍ଜ ମହାରାଜା ଶ୍ରୀରାମଚନ୍ଦ୍ର ଭଞ୍ଜଦେଓଙ୍କ ଦାନ ଓ ଉଦ୍ୟମକୁ ସମ୍ମାନ ଜଣାଇ ୧୯୫୧ରେ ଓଡ଼ିଶା ମେଡିକାଲ୍ କଲେଜ ଶ୍ରୀରାମଚନ୍ଦ୍ର ଭଞ୍ଜ ମେଡିକାଲ୍ କଲେଜରେ ପରିଣତ ହେଲା। ୧୯୫୨ରେ ଏହା ମେଡିକାଲ୍ କାଉନସିଲ୍ ଅଫ୍ ଇଣ୍ଡିଆର ସ୍ବୀକୃତି ପାଇଲା।
(୮) ୧୯୬୦ରେ ଏହି ମେଡିକାଲ୍ କଲେଜରେ ଏଓମ୍.ଡି. ଏବଂ ଏମ୍.ଏସ୍.ରେ ପୋଷ୍ଟ ଗ୍ରାଜୁଏଟ୍ କୋର୍ସ ଆରମ୍ଭ ହେଲା।
(୯) ଏବେ କଟକ ମେଡିକାଲ୍ କଲେଜରେ ଏମ୍.ବି.ବି.ଏସ୍. ସିଟ୍ ସଂଖ୍ୟା ୨୫୦ ଥିବାବେଳେ ପୋଷ୍ଟ ଗ୍ରାଜୁଏଟ୍ ସିଟ୍ ସଂଖ୍ୟା ପ୍ରାୟ ୧୫୦ ରହିଛି। ଏଥିସହିତ କ୍ୟାମ୍ପସ୍ ପରିସରରେ ବି.ଡି.ଏସ୍. ଡିଗ୍ରୀ ପାଇଁ ଏକ ଡେଣ୍ଟାଲ୍ କଲେଜ ମଧ୍ୟ ରହିଛି।
(୧୦) ଦୂରଦୂରାନ୍ତରେ ରହୁଥିବା ରୋଗୀଙ୍କୁ ବିଶେଷଜ୍ଞଙ୍କ ପରାମର୍ଶ ଲାଗି ୨୦୦୧ରେ ଏହି ମେଡିକାଲ୍ କଲେଜରେ ଟେଲି ମେଡିସିନ୍ ସେବା ଆରମ୍ଭ ହୋଇଥିଲା।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
